JohanHeinsen/ENO huggingface dataset:
Aalborg Stiftstidende, 1840-09-12
Udlandet. Frankrig. Ved Paris blev nylig afholdt et reformistisk Gilde, hvori over 3000 Personer, deeltoge og de djærveste Taler bleve holdte. Jsær iblandt Nationalgaden yttrede sig den agterede Stemning mod Regjeringen. En Borger Degouve-Denuneques udbragte følgende Toast for Folkets og Armeens Enighed. Maaskee, sagde han, staae vi ved Indgangen til meget vigtige Begivenheder, da Armeen er kaldet til at spille den første Rolle. En Tractat er den 15de Julii bleven underskreven i London, en Tractat, som indeholder en sand Bespottelse for Frankrig, for hvilken vi allerede vilde have fordret Opreisning, hvis Nationalærens Jnteresser hvilede i bedre Hænder. Vedholdende Bifald. Faa Personer - jeg veed det vel - troe paa en Krigs Udbrud; det kommer deraf, at vi have en Regjering, som allerede for ofte har ladet det franske Navn bespotte, til at man ikke skulde troe, at det ikke kommer den an paa en Feighed mere Fornyede Bravoraab) . . . . Paa Folkets og Armeens Enighed, for at gjenerobre Franktig den Rang, der tilkommer det i Europa og som det har tabt ved Concessioner, som dets Regjering har gjort Udlandet. . Paa Folkets og Armeens Enighed, for at sønderrive de nederdrægtige Tractater af 1815 og endnu engang bevise Verden, at Frankrig endnu bestandig er den store Nation."(Stormende bifald. Da Festmaaltidet nærmede sig sin Slutning, ønskede en Mængde af Omegnens Beboere at tilstedes Adgang for at fraternisere med de Tilstedeværende, ligesom i de skjønne Dage af en Tid, der ikke er mere, siger National med veemodig Tone. Forsamlingen drog derpaa i bedste Orden til Paris under det gjentagne Raab Reformen leve!" De skal faae den, mine kjære Venner!" udraabte en Underofficeer af Municipalgaden, der var opstillet ved Barrieren, idet han ironisk gjentog Louis Philipps Ord fra den sidste Nationalgarde-Revne, da Garden ligeledes under Defileen havde bragt Reformen et Vivat. Underofficerens vittige Parodie frembragte naturligviis almindelig Munterhed og Selskabet skiltes saaledes i den bedste Stemning fra hinanden. - Bladet Elsat, beretter, at Regjeringens Contract med et Straf borger Selskab om Leverance af 20000 Heste ikke komtil Afslutning, da Selskabet forlangte sig sikkret mod en fælde af Krigserklæring, samt andre Eventualiteter, hvorpaa Regjeringen ikke vilde indlade sig. Til et paa Riesengebirges (Kæmpebjergene) nylig botaniserende Selitab af unge Mænd sluttede sig en Reisende, der ved Tournure, Conversation og galant Adfærd røbede en virkelig fornem Mand, som med megen Sagkundskab yttrede sig om Naturvidenskab og navnlig Botamk. Selskabet blev ualmindelig tiltrukken af den Ubekjendtes Elskværdighed, og ledsaget af ham til deres Natteqvarteer, hvorhan tracterede dem med Punsch, og Aftenen gik munter hen under Sang og Tvaster. Morgenen derpaa lod Selskabet. ved en Afsending den Fremmede takte for hans Gjæsteven skab, med Bøn om, at underrette dem om, hvis Bekjendtskab de havde havt den Ære at gjøre. Den Ubekjendte svarede smillende: "Nu, naar Herrerne saa gjerne ønske at vide det, saa er jeg Botaniker, Mineralog, og derhos tillige- Konge af Sachsen.
Aalborg Stiftstidende, 1840-09-12
J Magstricht er det nylig kommen til ubehagelige Optrin ved en ny Jødesynagoges Jndvielse. Da Jøderne nemlig i Procession droge fra den gamle til den nye Synagoge, var en saa stor Masse af Mennesker strømmet sammen i de Gader, Toget passerede, at den bevæbnede Magt baade tilhest og tilfod havde Møie med at holde Orden paa den. Pludseligt opløftedes et tusindstemmigt Skrig af Mængden; Jodernes Stilling blev fritisk, man skred til Voldsomheder imod dem, men Marechausseerne forhindrede lykkeligviis større Ulykker, ved at foretage adskillige Arresteringer. Tvende Omstændigheder havde især bidraget til, ved denne Leilighed at forbittre Folket imod Jøderne: For det Første havde Borgmesteren givet befaling til, at der under Processionen skulde ringes med Stadens Klokker, og for det Andet havde Gen. Van der Capel len tilladt, at den trettende Militair=Divisions Musikcorps maatte spille ved denne Leilighed, uagtet han nylig havde nægtet Catholikerne Saadant ved en af deres kirkelige Processioner, og det endskjøndt Kongen udtrykkelig havde erklæret, Jntet at have derimod. Denne Overofficeer vil udentvivl blive opfordret til, at iagttage meere Tolerance en anden Gang.
Aalborg Stiftstidende, 1840-09-12
J de nordamerikanske Fristater er siden 1832 bleven fuldendt 47 Jernbaner, hvorimod der var lagt Plan til eller paabegyndt ikke færre end 137 nye, af hvilke 67 i Pensylvanien, 25 i Newyork og 12 i Ohio. Flere af disse ere siden fuldendte og andre igjen paabegyndte, saasom en 80 geographiske Mile lang Bane fra Charlestown til Cincinnati, en over 300 Mile lang Ditto imellem Boston og Massachusets og New=Orleans opv. Man regner i det Hele taget, at Amerika fortiden besidder 870 geographiske Mile Jernbane. De enkelte Stater have hertil, gjort mægtige Opoffrelser. Siden 1820 have 19 af dem, anvendt ikke mindre end 98,001,244 Dollars paa Jernbaner, Canaler og andre Kunstveie, og dette er endda neppe Halvparten af hvad der hertil ved Privatforeninger er tilveiebragt. - Næst Nordamerika er England det Land, hvor Jernbane-Anlægene virksomst ere drevne, og efter et Decenniums (10 Aars) Forløb vil hele Landet vistnok være overspændt med et Næt af Jernsporveie. Alene i Aaret 183. blev i England oprettet 85 Jernbane-Compagnier, og hidtil er der, som man antager, i Storbritannien anvendt 4000 Mill. Gylden C. M. paa Jernbaner.
Aalborg Stiftstidende, 1840-09-12
J Tarnow, i Gallizien, havde en Tjenestepige i Marts Maaned d. A. fortalt, at Jøderne havde holdt hende indspærret i 3 Uger og aftappet hendes Blod til at komme i deres usyrede Paaskebrod. En Criminal-Commission blev i denne Anledning beordret fra Lemberg, og Sagen omhyggelig undersøgt. Resultatet deraf var følgende: Pigen var ved et ulykkeligt Tilfælde, under Opførselsen af en Bygning, bleven beskadiget og paa Bygherrens, en Hr. Lux enbergsBekostning lagt i Cuur og Pleie, under Behandling af en duelig Læge, der, til hendes Helbredelse, adskillige Gange havde anordnet Aareladning. - Anklagen var Takken for denne menneskekjærlige Behandling! Vien hvad er ved mere smittende, end Dumhed og Ondskab, J Paris har man opdaget et Complot af Tjenestepiger, som havde sat sig til Formaal, naar de redte Senge, at stiæle Fjer og Krølhaar af Dynerne og Matradserne. De havde et formeligt Magazin, hvorhen de bragte deres Tyvekoster, og Forstandersken for dette Magazin drev en udbredt Handel med hine Gienstande.
Aalborg Stiftstidende, 1840-09-12
Den bekjendte store Londoner Avis, Times er en saa fordeelagtig Besiddelse, at den ikke kan sælges for 3 Millioner Specier. Namur blomstrer i denne Tid en Hortensia, den er 25 Fod i Omfang og bærer 597 Blomsterkroner.
Aalborg Stiftstidende, 1840-09-12
Fædrelandet. Kjøbenhavn, den 10de September. Hovedstadens Borgerrepræsentanter have, ifølge Communalanordningen, iblandt Stadens Borgere at udnævne 4 Revisorer, til at revidere Stadens samtlige Regnskaber og er disse Revisorers Lønning nu, med Cancelliets Sanction, fastsat til 400 Rbd. for hver aarligt. Efter 4 Aars Forløb bliver det ved Lodtrækning at bestemme, i hvilken Orden de skulle afgaae resp. med det 4de, 5te, 6te og 7de Aars Udgang, senere bestemmes Afgangen efter Anciennetet. For at nu ogsaa ved disse Posters Besættelse det hæderlige, og al Mistænkelighed til privatspersonelle Hensyn forebyggende, Concurrence=Princip kan blive hævdet, indbyder Repræsentationens Viceformand, Hr. Prætorius (Formanden, Hr. H. P. Hansen, er fortiden ved Stænderforsamlingen), kjøbenhavnske Borgere, der maatte attraae disse Poster, til inden 6 Uger fra Bekjendtgjørelsens 3die Jndrykkelse at indgive deres Ansøgninger til Borgerrepræsentationens Notarius, Proc. Nyholm, idet der tillige er bemærket, at Valget dog ikke indskrænkes til de Borgere, fra hvem der maatte indkomme Ansøgninger.
Aalborg Stiftstidende, 1840-09-12
- J Roeskilde ere ved Indbringelsen af den kjøbenhavnsk Petition om Skattebevillingsret forefaldne interessante og vidtløftige Debatter, angaaende hvilke vi maae henvise vore Læsere til Stændertidenden. Vi bemærke her kun, at, da Commissarius i et omstændeligt Foredrag havde udtalt sig om Sagens Realitet og med Hensyn til Sagens Hovedspørgsmaal erklæret, at han benægtede Forsamlingens Competence til at behandle Sagen, men at han var overbeviist om, at han handlede overeensstemmende med Kongens Ønske, naar han lod Sagen komme under Overveielse: bemærkede Proponenten, Statsraad Hvidt, at han ikke kunde svare paa Commissarii Foredrag uden at indlade sig paa Sagens Realitet, hvilket ligger udenfor denne Sags Forhandlinger, men at han iøvrigt nærede den Fortrøstning, at hvad end Resultatet dennegang bliver, vil der af Forsamlingens Aske fremstaae en Phonix, og denne Fug vil paa sine gyldne Vinger bringe dette Blad derhen, hvor dets Jndhold vil læses, forstaaes og ikke misforstaaes." Ved Afstemningen blev det med 47 St. mod 14 bestemt, at aflevere Petitionen til den tidligere ang, samme Gienstand, nedsatte Committes. Kun Etatsraad Finn Magnusen, deeltog ikke i Afstemningen, da han ikke ansaae sig berettiget til at stemme i denne Sag.
Aalborg Stiftstidende, 1840-09-12
Jndustri=Udstillingen, som allerede i nogle Uger har staaet aaben, er hidindtil daglig besøgt af omtrent 150 til 200 Menneskeer; den fortjener i alle Henseendet at tages i Øiesyn af Enhver, der interesserer sig for Fædrelandets Jndustri. Professor Ursin har alt i 3 efter hinanden følgende Nummere af Nyt Magazin for Kunstnere og Haandværkere, leveret en endnu ikke sluttet, særdeles interessant Oversigt over de udstillede Sager. Jblandt disse nævner Berl. Tid. fremfor alle de af v. Lengercke i Wandsbeck fremlagte 35 Stykker Sitts og 9 Stykker Musseline de Laine, ei alene for Varernes Fortrinlighed, men især fordi denne Fabrik afgiver det fuldstændigste Beviis for, hvad man med fornødne Pengemidler i Forening med Sagkundskab og Driftighed formaaer at udrette uden Toldbegunstigelse eller Sligt.
Aalborg Stiftstidende, 1840-09-12
Borgerskabet i Mølle i Lauenborg har nu ogsaa besluttet at være retfærdig mod sin berømte Landsmand, - Til Uglspil, og at reise ham et Monument. Men uagtet Beslutningen blev eenstemmig antagen, opstod der dog en uendelige Tvist om Monumentets Skikkelse. Det ene Parti vilde have det opført i Skikkelse af et Speil, det andet i Skikkelse af en Ugle, og det tredie som en Ugle, der speiler sig; et fjerde forlangte endelig en Figur, der rider paa en Ugle, og bærer et Speil ved Huen. Da man meget ivrigt disputerede om disse forskillige Anskuelser, indvendte en Femte, at man jo ikke vidste, naar hans hundredaarige Gebultsdag indtræffer, og at man derfor i Forveien maatte udsætte et Priisspørgsmaal til Tydsklands lærde Historikere, for at komme efter Datum. Dette skal nu skee, og der er ingen Tvivl om, at jo en alvidende Lærd vil udgranske, naar Kongen for alle tydske Narre saae Dagens Lys, for derefter at gjøre denne Dag til en almindelig Festdag for hele Tydskland.
Aalborg Stiftstidende, 1840-09-12
Antallet af de Gale i Hospitalet for Afsindige i Slesvig var i afvigte Aar 239 og deraf 80 af Qvindekjønnet. J samme Aar bleve optagne 65 nye Patienter og 22 bleve udskrevne. Det samtlige Antal af de i dette Hospital siden dets Oprettelse for 19 Aar siden optagne Patienter var 779, af hvilke 225 bleve helbredede, 140 forlode Hospitalet som ubeldbredede og 166 døde. Dersom man vil fordele Udgifterne i Aaret 1839 paa Antallet af Patienterne, da udgjør det 153 Rbd. for Enhver aarlig. (Alt. Mercur.)¬
Aalborg Stiftstidende, 1840-09-12
J Preut. Staatseit." hedder det efter et Provindsial blad: En ung Lærd fra Danmark, Hr. Reventlow (?). har i Casinden i Elberfeld aflagt Prøver paa sin overordentlige Hukommelse og beviist, at han har tilegnet sig den hos de Gamle saa meget roeste Hukommelseskunst (Memonik. Den vitter sig især deri, at man er istand til med Lethed og Sikkerhed at erindre en Række af Navne og Tal eller korte Sætninger, og støtter sig paa Sandselig gjørelsens og Idee=Associationens Princip, saa at den sandselige Anskuelse og den reproductive Indbildningsskraft understøtte Indbildningsskraften i dens Operationer. Under den forhausede Mængdes bifald nævnede Hr. Reventlow de ham engang foresagte Navne paa de Tilstedeværende i hvilkensomhelst Orden efter hinanden. Ved at meddele sin Methode i et Cursus paa Gymnasiet og i Realskolen har han viist, at denne Kunst og kan gjøres tilgjængelig for Andre, hvorfor denne behagelige og nyttige Øvelse og Styrkelse af de lavere Aandsevner fortjener at anbefales i en videre Kreds og især til Mødre, som give deres Born Anledning til at lære udenad.
Aalborg Stiftstidende, 1840-09-12
En, der i 60 Aar har været Student, opregner i Veile, Avis dem, der med ham bleve Studenter i 1780, nemlig: Conferentsraad Faye, C. af D.; Justitsraad, Ridder Brorson, Bye- og Raadstueskriver i Aalborg; Consistorialraad, Pastor Hviid; Pastor, Ridder Hornsyld; Pastor C. Clausson, som endnu levende. Til disse 5 kunne vi, efter Erichsens jurid. Stat, føie: Geheimestatsminister v. Stemann og Geheimeconferentsr., Grev Gebhart Moltke til Moltkenborg i Fyen, der bleve indscriberede bemeldte Aar, samt Etater. Marcilius Knutzen, Herredsfoged i Lunde, Skam og Skovby Herreder, der blev Student 1780. Desuden vide vi fra en paalidelig Kilde, at (maaskee blandt flere) endnu af bemeldte Aars Studenter leve: Amtsprovst, Ridder Lütken i Fyen; Pastor C. J. Hvalsøe til Allerup og Davinde i Fyen, samt Pastor, Ridder Jssem til Øster og Vester Assels raa Mors. Rand. Av.)
Aalborg Stiftstidende, 1840-09-12
Aalborg Torvepriser, d. 12te Septbr. Rug 3 Mk. 6 s.; Kartofler 12 a 14 s. pr. Skp.: Oxekjød 8 a 9 s.; Kalvekjød 10 s.; saltet Flæsk 12 s.; fersk Flæsk 11 s.; Herregaardssmør 24 s. Bøndersmør 18 a 19 s.; pr. Pd. Æg 18 s. pr. Snees.
Aalborg Stiftstidende, 1840-09-12
Frederikshavn, den 10de September. Forbipasseret den 6te Jngeborg, H. Frandsen, f. Randers t. England. D. 7de: "Fred. Wilhelm, P. H. Bernitt f. Newc.,t. Neustadt: "Ane Marie Elisabeth, L. H. Bay, f. Leith, t. Kiel: "de Brødres, N. Sørensen, f. Bergen t. Horsens; Marier, L. P. Nisted, af Aalb. f. Newc. t. Roeskilde.
Aalborg Stiftstidende, 1840-09-12
Frederikshavns Skibsliste. Jndk. D. 7de Septbr.: D. Christensen f. Sønderborg, best. t. Christiania m. Kornv. M. Emanuelsen f. Sæby, best. t. Norge m. Fede vare. Den 8de: E. Nielsen f. Aalborg m. Kjøbmandsvare. D. 9de: S.A. Jacobsen f. Østerr.; D. Ch. Pedersen f. Østerr., best. t. Aalborg; N. H. Christensen f. Norge, best. t. Rudkjøbing; J. H. Goos f. Norge, best. t. Aarh.; K. Mogensen f. Norge, best. t. Bogense; Alle m. Træl. N. Aanonsen f. Sæby; T. Thorbjørnsen f. Odense. J. J. Mørch f. Flensb.; Alle best. t. Norge m. Korn og Fedevare. J. M. Sørensen f. Newc., best. t. Flensb. m. Steentøi og Seenkul. A. Andersen f. Aalb., best. t. Norge m. Rug. Chr. Vierich f. Newc., best. t. Cappeln m. Steenkul. N. W. Lind f. Newc., best. t. Aalborg m. Steenkul, og Glas. - Vinden d. 10de: VV., stiv Kulling med bygget Luft.
Aalborg Stiftstidende, 1840-09-12
Aalborg Skibsliste. Jndel. D. 12te Septbr.: S. Holm af Nykjøb. f. Newcastle m. Kul. H. J. Hermansen f. Marstall, ball. - Udel. D. 12te : P. Madsen t. Randers m. Stykg. f. Altona.
Aalborg Stiftstidende, 1840-09-12
Reisende. Med Paquetten, Delphinen idag til Kbhavn. Capt. Frederichsen med Frue; Jfr. Hegelund; d'Herrer Wandal, Wærming. E. Bruun, S. og C. Gunst og Overlade; Capit. Mansa; Adjunct Johnsen. Lieutenant v. Høhling; Cand juris Trøiel, Andreas Eliasen, Jfr. Koefoed; Mad. Hansen, Pigen Maria Olsdatter.
Aalborg Stiftstidende, 1840-09-12
Ved Tallotteriets 1328 Trækning i Wandsbeck udkom: Nr. 24. 7. 82. 78. 3.
Aalborg Stiftstidende, 1840-09-12
Bekjendtgjørelser. Jeg tillader mig herved at kundgjøre, at jeg fra idag af har fraflyttet mit forrige Gjæstgirersted, i Nærheden af Havnen, og er henflyttet i Gaarden, Höttel da Nord, hvor Gjæstgiveriet, til de ærede Reisendes og medhavende Eqvipager, med mere Beqvemmelighed vil fortsættes. Anbefalende mig nu og fremdeles i Gjæstgiverstede Höttel du Nordt. Frederikshavn, den 10de September 1810. I. Michelsen, At Undertegnede har nedsat sig som practiserende Læge og Fodselshjælper i Kjettrup, bekjendtgjøres, herved. J. G. Carstens, boende i Kjettrup=Præstegaard.
Aalborg Stiftstidende, 1840-09-12
Et ungt Menneske, der har arbeidet paa en Embedsmands Contoir, ønsker sig anbragt hos en juridisk Embedsmand eller et andet Contoir, hvor han, paa taalelige Vilkaar, kan erholde en gavnlig Beskjæftigelse, da det er væsentligt den, han attraaer for at kunne erholde Leilighed til videre at uddanne sig. Han ønsker saaledes isærdeleshed at komme til et Sted, hvor han, ved Siden af den Nytte, han kan yde, kunde selv faae Adgang til at udvide sine Kundskaber, hvortil han altid har følt stor Trang, men som uheldige Kaar hidtil have gjort det vanskeligt for ham at see tilfredsstillet. Skulde Nogen reflectere herpaa, da vil det vel ikke være vanskeligt at træffe Overeenskomst, naar man godhedsfuld vil henvende sig til denne Tidendes Redacteur, som meddeler nærmere Oplysning.
Aalborg Stiftstidende, 1840-09-12
Bekjendtgjørelse. Briggen Najadens af Kiel er sjunken paa 9 Favne Vand omtrent 1 Miil udenfor Frederikshavn. Endeel af Reisningen staaer endnu over Vandet. Følgende Peilinger ere taane derfra: Frederikshavns= eller Fladstrands=Kastel i N. V. N. Sæby Kirke i S. t. V. 1 V. Frederikshavns Havne=Fyr i NB. 3/4 N. Hirtsholmens Fyr i No. 1 D. De 2de første Peilinger at benytte om Dagen og de 2de sidste om Natten. Hvilket herved bekjendtgjøres til Efterretning for de Sofarende. Aarhuus, den 8de September 1840. J Paludan, Commandeurcapitain og Overlods i Tylland.
Aalborg Stiftstidende, 1840-09-12
Bekjendtgjørelse. Paa Spidsen af Bulberg, omtrent 32 Miil østen for Hanstholmen, er opført en Bygning, hvis Mure ere hvide, staaer i Øster og Vester, har bruunt Tag, er 6 Alen høi og 16 Alen lang; hvilket herved bekjendtgjøres til Efterretning for de Søfarende. Aarhuus, den 8de September 1840. I. Paludan, Commandeurcapitain og Overlods i Jylland. Uddrag af
Aalborg Stiftstidende, 1840-09-12
Aalborg Borgerrepræsentantskabs. Forhandlinger i Aaret 1839 og til Udgangen af Juni Maaned d. A.) circa 3 Ark stor, i hvo, erholdes heftet paa Adressecontoiret for 1 Rbmk. Attest.
Aalborg Stiftstidende, 1840-09-12
Af Hr. optisk Instrumentmager Fuchs fra Altona have vi kjøbt nogle Jnstrumenter og beseet hans Assortiment, og finde vi os foranledigede til at bevidne, at hans Fabricata udmærke sig ved Godhed og billig Priis, hvorhos vi tillade os at anbefale dem til vore ærede Medborgere. Aalborg, den 11te September 1820. Hansen, van Deurs, Justitsraad og Stiftsphysicus, Regimentschirurg ved 3die R. af D. jydske Jnf. Reg. Rauchmaul, Districtschirurg. S. Fuchs, Opticus fra Altona, anbefaler sig til det ærede Publicum med fine egenfabrikerede Øienglas, for alle Øiensvagheder, Forstørrelses= og Læseglas, Kikkerter, saavelsom fiint slebne Briller af Flint og Kronglas, Mikroskoper, enkelte og dobbelte Lorgnetter, forskjellige Slags Thermometre, tilligemed flere optiske Jnstrumenter. Endvidere anbefaler han sig med et Sortiment Briller, der ere slebne af ægte Bjergchrystal, og som ikke blot give Øinene en fortrinlig Klarhed, men ogsaa conservere dem velgjørende indtil en sildig Alder. Jsærdeleshed anbefales et Sortiment smaa Mikroskoper, i Messingindfatning, der ikke ere større, end 2 Tommer, og som forstørre ligesaa godt som de sædvanlige store Træ Mikroskoper og kun koste 2 Rbd. Hans Logis er hos Hr. Gjæstgiver Petersen.
Aalborg Stiftstidende, 1840-09-12
Jeg tillader mig at bemærke for det ærede Publicum, at mit Ophold herfort Bestillinger for Udenbyesboende.
Aalborg Stiftstidende, 1840-09-12
J Slutningen af denne Maaned tager mine Dandseovelser deres Begyndelse, saavel med Voxne som med Børn. De, som ønske at deeltage, ville behage at tegne dem, snarest muligt. At give tydelig og grundig Underviisning, skal stedse være mine Bestræbelser. Hartmann, Gomnastik- og Dandselærer.
Aalborg Stiftstidende, 1840-09-12
2 smukke Værelser, med eller uden Meubler, ere at faae tilleie for en eenlig Person, hos Vaaer Bach.
Aalborg Stiftstidende, 1840-09-12
At jeg nylig er hjemkommen fra Hovedstaden, hvor jeg har erholdt nøiagtig Kundskab om Silkefarveriet, tillader jeg mig, ifølge min tidligere Annonce, at offentlig gjøre for mine ærede Kunder. Aalborg, den 5te September 1810. Nicoline Hartmann, boende skraas over for Hr. Bager Nielsen. i Skomagergaden.
Aalborg Stiftstidende, 1840-09-12
Fra Kl. 7 til 9 kan hver Aften bekommes varm Aftensmad saavel i som udenfor Huset. Aalborg, den 13de September 1840. Fritz Meyer.
Aalborg Stiftstidende, 1840-09-12
Mit iboende Sted paa Vestergade ønskes solgt eller bortleiet. Marie Brix.
Aalborg Stiftstidende, 1840-09-12
Et Qvistværelse paa 3 Fag med Pulterkammer er at faae tilleie paa Gravens Gade. Adressecontoiret anviser.
Aalborg Stiftstidende, 1840-09-12
God Provsti=Sæderig kan faaes paa Sohngaardsholm, ligesom og i Aalborg hos Hr. Kjøbmand A. Hassing paa Ny-Torv, hvor et Parti er henlagt til Udsalg. Sohngaardsholm, den 10de September 1840. Sachmann.
Aalborg Stiftstidende, 1840-09-12
Extra gode gule Kogeærter faaes hos Th. v. Spreckelsen.
Aalborg Stiftstidende, 1840-09-12
Huusholdningsoste ere indlagte til Salg til meget billig Priis hos Caspar Vuleur.
Aalborg Stiftstidende, 1840-09-12
Ved Proclama af Dags Dato, som læses i vedkommende Retter, ere Alle de, som maatte formene at have Noget at fordre hos den i Thisted Kjøbstad ved Døden, afgaaede Madame Kirstine Magnelle Hou, født With, Enke efter afdøde Kjøbmand Chr. Hou sammesteds, indkaldte med 12 Ugers Varsel, for at anmelde og beviisliggjøre deres Fordringer inden saadan Tids Forløb for mig, som Frecutor testamenti i hendes Dødsbo; hvilket herved bekjendtgjøres. Winthers Mølle ved Thisted, den 7de September 1820. Sørensen, Procurator.
Aalborg Stiftstidende, 1840-09-12
Auction. Efter Begjæring af Skifteretten bliver Gaarden Nr. 10 paa denne Byes Algade, tilhørende Stervboet efter Proprietair C. Mørck, opraabt til Bortsalg ved 3de Auctioner, saaledes : 1ste Auction Mandagen den 14de Septbr. næstk., 2den: 21de f. M. 3die 28de Ditto hver Dags Formiddag Kl. 10. De tvende første Auctioner, afholdes paa Stadens Raadstue, men den 3die i Gaarden selv; hvilket herved bekjendtgjøres. Aalborg, den 27de August 1810.
Aalborg Stiftstidende, 1840-09-14
Udlandet.
Aalborg Stiftstidende, 1840-09-14
Dagspostens Efterretninger. Fra Frankrig lyde Efterretningerne og Rustningerne overordentlig krigerske. Alle Forholdsreglet skulle være trufne til at 250, nus, Mand inden en Maaneds Forløb, kunne være opstillede ved Frankrigs østlige og nordlige Grændse. Ved St. Omer skal oprettes en Leir paa 25 til 30000 Mand. Det hedder, at Kamrene umiddelbart ville blive indkaldte; selv Journ. des Debats paastaaer det Der skal for Dieblikket ingen dirette Forbindelse finde Sted, imellem Conseilspræsidenten og de 4 Magters Gesandte. -
Aalborg Stiftstidende, 1840-09-14
Beretningerne fra Paris af 7de give Underretning om en aaben Arbeider-Opstand, der allerede om Formiddagen Kl. 11 ved Sammenrettelser i Forstaden St. Antoine havde taget sin Begyndelse. Nationalgaden blev opbudt og Generalmarschen lød fra Kl. 3 i alle Gaderne. Snedkerne havde givet Signalet til Opstanden ved at opkaste en Barricade, som imidlertid, efter en enkelt Pelotonild af Linietropperne, blev erobret og forstyrret. Fra Tid til anden hørte man Kanonskud og Oprøret udbredte sig efterhaanden over Gaderne St. Martin, St. Denis, Place des Victoires, og Bactiererne. De revolterende Haandværketes Tal anslaaer man til 20000; Paris Garnison beløber sig imidlertid til 50 a 60000 Mand og Regjeringen indkaldte endnu flere Tropper fra de nærliggende Landsbyet. Ministerconseilet havde etableret fine Forsamlinger hos Kongen i Tullerierne. Talrige Fængslinger fandt Sted. Man kan dog antage, at Opstanden, der ikke synes at have havt nogen bestemt Charakteer, allerede den 7de var undertrykt, da Statspapirernes Cours af 3de, som de hollandske Blade have erholdt ved Duepost og meddele uden at Commentar, vare bedre noterede end de af 7de.